section_heading: Kraljica Engleske
paragraph_text: Dolaskom na scenu nove kraljice došao je velik broj rođaka, od kojih su se neki vjenčali u najznačajnije obitelji u Engleskoj. Tri njezine sestre udale su se za sinove grofova Kenta, Essexa i Pembrokea. Druga sestra, Katarina, udala se za kraljičina jedanaestogodišnjeg štićenika Henrika Stafforda, 2. vojvodu od Buckinghama, koji se kasnije pridružio bratu Eduarda IV. Rikardu, vojvodi od Gloucestera, u opoziciji s Woodvilleovima nakon smrti Eduarda IV.